Miestny úrad mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa 30. septembra 2008  

Materiál číslo: 215/2008

K bodu: Návrh Prevádzkovo-organizačného poriadku bytov v Dome osobitného určenia na ul. M. Medveďovej č.21, Bratislava.
__________________________________________________________________________________

Predkladá:				         Návrh uznesenia:

Marian Miškanin                                        
prednosta     	Miestne zastupiteľstvo mestskej časti Bratislava-Petržalka 

					          1) s c h v a ľ u j e                                                
                           
návrh Prevádzkovo-organizačného poriadku bytov v  Dome  osobitného určenia na ul. 
M. Medveďovej  č.21.  

                                                                     2) n e s c h v a ľ u j e  

prevod bytov do osobného vlastníctva v celom objekte bytového domu na ul. M. Medveďovej 
Prerokované:                                                   č.21
v bytovej a sociálnej komisii                                                                             
dňa 10.9.2008
v Miestnej rade mestskej časti
Bratislava-Petržalka
dňa 16.9.2008

Spracovateľ:
Daniela Podolayová
vedúca bytového oddelenia
Mgr. Alena Halčáková
vedúca oddelenia sociálnych vecí

Dôvodová správa

1)Uznesením č. 126 zo dňa 18.12.2007  Miestne zastupiteľstvo mestskej časti Bratislava-Petržalka schválilo predĺženie doby zníženia nájomného do 31.12.2008 pre nájomníkov bytov (125 byt.jednotiek) v  Dome osobitného určenia  na ul. M. Medveďovej č.21. 
Predmetným uznesením poslanci miestneho zastupiteľstva súčasne uložili zapracovať do Prevádzkovo-organizačného poriadku podmienky sociálneho nájomného. Schválením tohto uznesenia sa sledoval zámer, aby úprava nájomného (zníženie) sa dotýkala obyvateľov, odkázaných na našu pomoc a nebola  poskytovaná celoplošne.

V zmysle nového Prevádzkovo-organizačného poriadku bytov v Dome osobitného určenia na ul. M. Medveďovej č. 21, môže obyvateľ bytu v Domu osobitného určenia v individuálnych prípadoch (nízky dôchodok ), požiadať mestskú časť o úpravu výšky nájomného. V Dome osobitného určenia žije t.č. :

•	16 obyvateľov s dôchodkom nižším 6470,- Sk(214,76 EUR), ktorí boli prijatí pred r. 2006 (podľa VZN hl. mesta  SR Bratislava č.1/2006 o nájme bytov a obytných miestností v zariadeniach určených na trvalé bývanie, ako aj podľa Zásad hospodárenia s bytmi mestskej časti Bratislava-Petržalka je jednou z hlavných podmienok o prijatie žiadostí  o nájom bytu v  Domu osobitného určenia  aj výška  dôchodku /príjmu/ . Výška dôchodku nesmie byť nižšia ako 1,2 násobok životného minima, čo je v súčasnej dobe pre jednu osobu  6468,- Sk(214,76 EUR) 
•	19 obyvateľov s dôchodkom medzi 6471,-Sk (214,76 EUR)– 7500,-Sk, (248,95 EUR) 
•	24 obyvateľov s dôchodkom medzi 7501,-Sk(248,95 EUR) – 8100,-Sk, (282,15 EUR) (1,5 násobok životného minima)                 

Zníženie položky základné nájomné  za obdobie roku 2007 v 125 bytoch v  Dome osobitného určenia predstavovalo celkovú čiastku cca 700 tis.Sk (23 235,74 EUR).

Žiadosti nájomcov o úpravu nájomného bude schvaľovať miestne zastupiteľstvo na základe odporučenia sociálnej a bytovej komisie.         

2)Jednou z  priorít mestskej časti Bratislava-Petržalka na rok 2008 je zabezpečiť pomoc mladým rodinám aj formou zriadenia Bytu mladej rodiny.
Uznesením miestneho zastupiteľstva č. 156 zo dňa 04. 03. 2008 bol schválený Štatút bytu mladej rodiny. Byty mladej rodiny sú vyčleňované z uvoľnených bytov, predovšetkým v bytovom dome na ul. M. Medveďovej č. 21.  
S prihliadnutím na záujem mestskej časti riešiť bytovú otázku mladých rodín pomocou Bytu mladej rodiny aj v budúcnosti, je potrebné zabezpečiť, aby byty v objekte na ul. M. Medveďovej č. 21 ostali ako byty obecné, vylúčené z odpredaja do osobného vlastníctva. 

Materiál bol dňa 10.9.2008 prerokovaný v sociálnej a bytovej komisii, stanovisko ktorej tvorí prílohu tohto materiálu.

Materiál bol dňa 16.9.2008 prerokovaný v Miestnej rade mestskej časti Bratislava-Petržalka.
Prevádzkovo-organizačný poriadok bytov v Dome osobitného určenia na ul. M. Medveďovej č. 21

Dom osobitného určenia na ul. M. Medveďovej č. 21, zverený do správy mestskej časti Bratislava-Petržalka je Domom osobitného určenia v súlade so zák. č. 189/1992 Zb. 
§ 3 ako aj s doterajším spôsobom jeho užívania.
V zmysle § 1 ods.2 zákona 182/1993 Z.z. o vlastníctve bytov a nebytových priestorov v znení neskorších predpisov, sa tento zákon nevzťahuje na byty v Dome osobitného určenia.
Bytový dom na ul. M. Medveďovej ul.č. 21 spravuje Bytový Podnik Petržalka s.r.o., Haanova 
ul. č. 10 v zmysle Zmluvy o výkone správy uzavretej medzi Mestskou časťou Bratislava – Petržalka a Bytovým podnikom Petržalka, s.r.o. zo dňa 27. 09. 2007        

čl. 1
Úvodné ustanovenia

(1) V  Dome  osobitného určenia je 125  nájomných bytov pre dôchodcov, kde sa poskytuje bývanie a sociálna starostlivosť občanom  a 120 nájomných bytov .

(2) Byty v Dome osobitného určenia sa nesmú prenajímať občanom trvalo ležiacim alebo trpiacim psychickými poruchami, pod vplyvom ktorých by mohli ohroziť seba i okolie, prípadne narušiť kolektívne spolunažívanie a občanom s infekčnými ochoreniami.

(3)	Prenajímateľom bytov v Dome osobitného určenia je Mestská časť Bratislava-Petržalka (ďalej len mestská časť).   

(4) 	Žiadosti o nájom bytu v Dome osobitného určenia prijíma Miestny úrad mestskej časti Bratislava-Petržalka, oddelenie bytové,v súlade so Všeobecne záväzným nariadením hlavného mesta SR Bratislava č. 1/2006 o nájme bytov a obytných miestností v zariadeniach určených na trvalé bývanie ( ďalej len „VZN“) a Zásadami hospodárenia s bytmi v Mestskej časti Bratislava-Petržalka (ďalej len „Zásady“). 

(5)	Sociálnu starostlivosť v bytoch v Dome osobitného určenia zabezpečuje Miestny úrad mestskej časti Bratislava-Petržalka, oddelenie sociálnych vecí  v zmysle čl.6 tohto Prevádzkového-organizačného poriadku v Dome osobitného určenia na ul. M. Medveďovej 
č. 21  a Stredisko sociálnych služieb Petržalka. 

čl. 2
Žiadosť o nájom bytu v Dome osobitného určenia 

Podmienky pre zaevidovanie žiadosti o nájom a prenajatia bytu v Dome osobitného určenia určuje VZN,  Zásady a čl. 4 ods. (1) a (2) tohto Prevádzkového-organizačného poriadku v Dome osobitného určenia na ul. M. Medveďovej č. 21. 

čl. 3
Kritériá pri posudzovaní žiadostí o nájom bytu v Dome osobitného určenia   

Kritériá pri posudzovaní žiadostí o nájom bytu v Dome osobitného určenia :
a) zdravotný stav a vek žiadateľa
b) bytová situácia žiadateľa
c) pri zvlášť zreteľa hodných okolnostiach (napr. ak ide o občana sociálne neprispôsobivého) si prenajímateľ vyhradzuje právo zamietnutia žiadosti aj za splnenia podmienok uvedených v čl. 3 a  čl. 4 ods.(1) a (2).

čl. 4
Podmienky nájmu bytu v Dome osobitného určenia  

(1) Žiadateľom o nájom bytu v Dome osobitného určenia  môže byť len občan, ktorý okrem podmienok určených vo VZN a v Zásadách, spĺňa podmienku veku starobného dôchodcu, netrpí infekčnými chorobami a závislosťou na návykových látkach (alkohol, omamné látky) a jeho zdravotný a psychický stav, potvrdený príslušným obvodným lekárom a obvodným psychiatrom si nevyžaduje sústavnú starostlivosť inej osoby.
Podmienky podania žiadosti posudzuje oddelenie bytové v spolupráci s oddelením sociálnych vecí. 

(2) V prípade, že o nájom bytu požiadajú manželia, musí jeden z nich spĺňať všetky podmienky žiadateľa o nájom bytu v Dome osobitného určenia   a druhý podmienku dobrého psychického stavu a bezinfekčnosti potvrdenú príslušným lekárom.

(3) Oddelenie bytové Miestneho úradu mestskej časti Bratislava-Petržalka po prijatí žiadosti preverí jej úplnosť podľa VZN,  Zásad a čl.4 ods. (1) a (2) tohto Prevádzkovo organizačného poriadku. Ak žiadateľ spĺňa podmienky, zaradí oddelenie bytové žiadosť do miestneho zoznamu žiadateľov o nájom bytu v Dome osobitného určenia.   

(4) Manželom nevzniká spoločný nájom bytu manželov. V prípade úmrtia jedného z manželov alebo ich rozchodu musí osoba, ktorá v byte ostala a v pôvodnej žiadosti spĺňala len podmienku dobrého psychického stavu a bezinfekčnosti, preukázať splnenie všetkých podmienok pre nájom bytu . V opačnom prípade bude jej ďalšie zotrvanie v byte posudzované individuálne a podmienené súhlasom starostu mestskej časti.

(5) Do bytu v Dome osobitného určenia nie je možné prihlasovať ďalšie osoby.

(6) Prechod nájmu bytu   v Dome osobitného určenia  nie je možný.

(7) Prevod nájmu bytu v Dome osobitného určenia do osobného vlastníctva sa riadi podľa zákona 182/1993 Z.z. o vlastníctve bytov a nebytových priestorov v znení neskorších predpisov.  

(8) Výmena bytu  v Dome osobitného určenia  za iný byt nie je možná.

(9) Prechovávanie domácich  zvierat  v byte v Dome osobitného určenia je zakázané.    

čl. 5
Povinnosti nájomcu  bytu v Dome osobitného určenia 

(1) Nájomca si prenajatý byt zariaďuje hygienicky nezávadným nábytkom a vybavením. Byt udržiava, nepoškodzuje jeho príslušenstvo, spoločné priestory a spoločné zariadenia v dome.

(2) 	Nájomca bytu je povinný platiť nájomné a úhradu za plnenia spojené s nájmom bytu úhradu za plnenia poskytované s užívaním bytu v zmysle zmluvy o nájme bytu .

(3) Nájomca bytu je povinný pri dlhodobejšom opustení bytu (mesiac) túto skutočnosť nahlásiť zamestnancovi oddelenia sociálnych vecí Miestneho úradu mestskej časti Bratislava-Petržalka,  ktoré má kanceláriu priamo v  Dome osobitného určenia . 

(4) 	Obyvatelia sú povinní dodržiavať Domový poriadok umiestnený v spoločných priestoroch objektu. 

(5) 	V prípade viacnásobného porušenia ustanovení Domového poriadku bude voči nájomcovi konané v zmysle platných právnych predpisov.(1)  
(6) 	Obyvatelia  sú povinní riadiť sa platným  Prevádzkovo-organizačným poriadkom v Dome osobitného určenia na ul. M. Medveďovej č. 21 .

čl. 6
Služby poskytované nájomcom bytov v Dome osobitného určenia 

(1) Nájomcom bytov v Dome osobitného určenia sa poskytuje:
a)	primárna zdravotnícka starostlivosť v ambulancii  v Dome osobitného určenia v stanovených ordinačných  hodinách
b)	opatrovateľské služby prostredníctvom opatrovateľov  Strediska sociálnych služieb Petržalka v súlade s VZN č.3/2007 o poskytovaní sociálnych služieb a o spôsobe určenia úhrady, výške úhrady a spôsobe platenia úhrady za sociálne služby poskytované Strediskom sociálnych služieb Petržalka       
c)	práčovňa
(2) Nájomcovia bytov v Dome osobitného určenia majú možnosť byť členmi klubu dôchodcov, ktorý sídli na  prízemí.       
(3) Počas pracovných dní, v čase od 11.00 hod. do 13.00 hod. v Klube dôchodcov je zabezpečený výdaj teplej stravy-obed.

čl. 7
Úprava nájomného bytov v Dome osobitného určenia

(1) Nájomca bytu v Dome osobitného určenia môže písomne požiadať o úpravu nájomného za byt.
(2) Žiadosť o úpravu nájomného za byt musí obsahovať:
a)	meno, priezvisko a podpis nájomcu bytu ,
b)	potvrdenie o čistom mesačnom príjme nájomcu (nájomcov),
c)	potvrdenie správcu objektu o platbách spojených s nájmom bytu .
(3) Žiadosť o úpravu nájomného bytu  eviduje a vybavuje oddelenie sociálnych vecí.

(4) Podmienky pre úpravy nájomného za byt:

a)	výška dôchodku,  viď. tabuľky v prílohe 1.)  
b)	b)nájomca (nájomcovia) nesmú mať nedoplatok na nájomnom a plneniach poskytovaných s užívaním bytu,
________________________________
(1)Občiansky zákonník               

c)	voči nájomcovi (nájomcom) bytu nesmie byť vedené konanie v  zmysle ust. § 711 písm. c) a d) Občianského zákonníka.
d)	čestné vyhlásenie o príjme 

(5) Úpravu nájomného za byt v Dome osobitného určenia schvaľuje Miestne zastupiteľstvo mestskej časti Bratislava-Petržalka na základe odporučenia  sociálnej a bytovej komisie.

čl. 8

Ruší sa Prevádzkovo-organizačný poriadok Domu s opatrovateľskou službou Medveďovej 
ul. č. 21 zo dňa 07. 12. 1999.

čl. 9

Tento Prevádzkovo-organizačný poriadok v Dome osobitného určenia na ul. M. Medveďovej č. 21 nadobúda účinnosť dňom schválenia Miestneho zastupiteľstva mestskej časti Bratislava-Petržalka.

                                                                                                   Milan Ftáčnik 
                                                                                                       starosta

 

               Príloha č. 1)

Výška dôchodku
jednotlivca	Základné  nájomné v 1garsonke	Základné nájomné v 2garsonke	Zľava vo výške %
nájomného	Zľavnené nájomné v 1garsonke	Zľavnené nájomné v 2garsonke	
do 6470,- Sk (214,76 Eur) (¹	1361,-Sk (45,18 Eur)	2600,-S k
(86,3 Eur)	40%	817,-Sk
(27,09 Eur)	1560,-Sk
(51,78 Eur)	
od 6471,-Sk (214,76 Eur)- do 7500,-Sk (248,95 Eur)	1361,-Sk (45,18 Eur)	2600,-Sk
(86,3 Eur)	30%	950,-Sk
(31,53 Eur)	1820,-Sk
(60,41 Eur)	
od 7501,-Sk (248,95 Eur)- do 8100,-Sk (282,15 Eur)	1361,-Sk (45,18 Eur)	2600,-Sk 
(86,3 Eur)	25%	1021,-Sk(33,89Eur)	1950,-Sk
(64,72 Eur)	

Výška dôchodku manželskej  dvojice	Zľava vo výške %  nájomného	
od 11 000,-Sk(365,13 EUR) (² – do 14 000,-Sk(464,71         
EUR)	         30%	

(¹podľa VZN hlavného mesta SR Bratislavy č.1/2006 o nájme bytov a obytných miestností v zariadeniach určených na trvalé bývanie, ako aj podľa Zásad hospodárenia s bytmi v mestskej časti Bratislava-Petržalka je jednou z hlavných podmienok o prijatie žiadosti o nájom bytu v DOS aj výška  dôchodku/príjmu/ . Výška dôchodku/príjmu/ nesmie byť nižšia ako 1,2 násobok životného minima t.j. 6 468,- Sk (214,76 EUR).

(²podľa VZN hl. mesta Bratislava č.1/2006 o nájme bytov a obytných miestností, ako aj podľa Zásad hospodárenia s bytmi mestskej časti Bratislava-Petržalka je jednou z hlavných podmienok o prijatie žiadostí do Domu  osobitného určenia  aj výška  dôchodku pre manželskú dvojicu nesmie byť nižšia  ako 1,2 násobok životného minima t.j. 10 960,-Sk          ( 363,80 EUR).

Stanovisko sociálnej a bytovej komisia zo dňa  10.09.2008

Prítomní: A. Sotníková, , O. Adamčiaková, M. Novota, V.Palková, D. Smolka, E. Králiková, H. Stachová, R. Stuhl 

Neprítomný: R. Pavlík
K bodu :Návrh Prevádzkovo-organizačného poriadku bytov v Dome osobitného určenia na ul. M. Medveďovej č.21, Bratislava.

Komisia sa na svojom zasadnutí zaoberala predmetným materiálom a odporučila schváliť návrh Prevádzkovo-organizačného poriadku  bytov v Dome osobitného určenia na  ul. M. Medveďovej č.21, Bratislava.

Hlasovanie
Prítomní:     7
Za:               7
Proti:           0
Zdržal sa:    0

                                                                    
                                                                                Anna Sotníková v.r.
                                                                                predsedníčka komisie